Nimburka

Nimburka () ir pilsēta Čehijā, Centrālčehijas apgabala Nimburkas apriņķa centrs pie Labas upes. Pilsētas vēsturiskais centrs atrodas valsts aizsardzībā.

Ap 1275. gadu kā karaļa pilsētu dibinājis Otokārs II. 1526. gadā Nimburka iekļāvās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā. 

Nimburkā bāzējas viena no spēcīgākajām čehu vīriešu basketbola komandām — ČEZ Basketball Nymburk.

Nimburka ir žurnālista Antonīna Janoušeka (Antonín Janoušek, 1877 – 1941) un komponista Bohuslava Mateja Černohorska (Bohuslav Matěj Černohorský, 1684 – 1742) dzimtā pilsēta. Nimburkā bērnību pavadīja rakstnieks Bohumils Hrabals (Bohumil Hrabal, 1914 - 1997).

Čehijas pilsētas
Centrālčehijas apgabala pilsētas